અંદરની વાત કરીએ તો ગૌતમને મનોમન રમલીની કામણગારી કાયા આકર્ષવા લાગી હતી. તેના અંતરમાં રમલીને જોઈને કામવાસનાનાં અંકુર ફુટી ઉઠતાં. એક દિવસ રમલી ગૌતમની કેબીનમાં કોઈ કાગળો પર ગૌતમનાં હસ્તાક્ષર લેવા ગઇ હતી. ત્યારે અજાણ્યે ગૌતમનો હાથ રમલીનાં હાથને અડક્યો. રમલીને એ સ્પર્શ રણઝણાવી ગયો. એની ઑગણીસ વર્ષની શાંત જિંદગીમાં ગૌતમનો એ અછડતો સ્પર્શ ઝંઝાવાત પેદા કરી ગયો.. કારણ કે એનાં મનમાં પણ ગૌતમ વસતો હતો. એને મન પણ ગૌતમને જોતાં જ કામવાસના જાગી ઉઠતી હતી. રમલીના મુખ પર સ્વાભાવિક જ લજ્જાયુક્ત સ્મિત આવી ગયું. જે ગૌતમ માટે મંજૂરીનો ઈશારો હતો.